**Lietuvos Respublikos diplomatinių atstovybių JAV**

**AKTUALIOS EKONOMINĖS INFORMACIJOS SUVESTINĖ**

2022 m. kovo mėn.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija |
|  | JAV prekybos departamento duomenimis, mažmeninė prekyba vasario mėn. išaugo 0,3 %, kai nuo gruodžio iki sausio mėn. buvo užfiksuotas patikslintas 4,9 % šuolis, paskatintas darbo užmokesčio didėjimo bei tiesioginių išmokų. Sausio mėnesio padidėjimas buvo didžiausias išlaidų šuolis nuo praėjusių metų kovo, kai Amerikos namų ūkiai gavo paskutinį federalinį 1400 JAV dolerių skatinimo paketą. Baldų ir namų apstatymo pardavimai vasarį sumažėjo 1%, o buitinės elektronikos ir buitinės technikos parduotuvėse pardavimai sumažėjo 0,6%. Pardavimas internetu sumažėjo 3,7%. Restoranų pardavimai išaugo 2,5 proc. | [Mažmeninės prekybos 2022 m. pradžios tendencijos](https://www2.deloitte.com/us/en/pages/consulting/articles/early-2022-retail-and-consumer-products-industry-trends.html) |  |
|  | JAV pervežimų keliais analitikai FreightWaves signalizuoja prekybos apyvartos sulėtėjimą JAV. Kovas paprastai yra stiprus mėnuo krovinių pervežime, nes prekybininkai pradeda kaupti lentynas ruošdamiesi vasarai. Kovo pabaigoje ketvirčio pervežimų apimtys paprastai didėja, nes siuntėjai didina pardavimus ir mažina atsargas. Šiais metais tokio padidėjimo nepastebima. Kovo mėnesio apimtys yra švelnesnės nei bet kuriuo metu 2021 m. (išskyrus šventes). Po dvejų metų masinio fizinių prekių vartojimo vartotojai pristabdo savo išlaidas. COVID-19 situacijai gerėjant, vartotojai perkelia savo išlaidas nuo fizinių prekių į keliones ir pramogas. Taip pat aukštos degalų kainos ir sparčiai auganti infliacija mažina vartotojų pasitikėjimą ir pardavimų apimtis. Šiai dienai situaciją galima apibūdinti taip - pastaruosius dvejus metus prekybininkams trūko atsargų. Siekdami užsitikrinti pakankamą jų kiekį, jie užsisakė daugiau, nei reikėjo, ir dabar susiduria su problemomis dėl per didelio užsakymo. Pagrindinė perkrovimo infrastruktūra, pvz., uostai, sandėliai, paskirstymo centrai ir intermodalinės rampos, yra užsikimšusios, todėl sulėtėjo krovinių gabenimo greitis, sumažėjo pardavimai ir padidėjo atsargų lygis. Taigi, šalia augančios infliacijos ir palūkanų normų, paklausos persigrupavimo nuo fizinių prekių prie paslaugų bei esant aukštai atidėtai pasiūlai, gali prognozuoti mažmeninės apyvartos apimčių gana ženklų sumažėjimą artimoje perspektyvoje. | [JAV pervežimų automobiliais rinkos analizė](https://www.freightwaves.com/news/just-three-years-after-2019s-trucking-bloodbath-another-one-is-on-the-way?p=411568) |  |
|  | Prezidento Baideno administracija pristatė naujas viešųjų/federalinių įsigijimų taisykles. Naujose taisyklėse dominuoja “Buy American” reikalavimai, kurie sako, kad 60 proc. produkto komponentų vertės turi būti sukurta JAV, šis reikalavimas bus pakeltas iki 75 proc. 2029 m. Šiuo reikalavimu skatinama viešąsias įstaigas pirkti JAV pagamintus produktus. | [Informacija apie pavirtintas taisykles](https://www.wsj.com/articles/biden-to-finalize-buy-american-rule-for-government-procurements-11646388000) |  |
|  | JAV administracija paskelbė apie daugybę programų ir dotacijų, padėsiančių atgaivinti vietinę gamybą ir spręsti tiekimo grandinių problemas Jungtinėse Valstijose. Nors Los Andželo ir Long Byčo uostuose laukiančių konteinerinių laivų judėjimo greitis didėja ir eilėje stovinčių laivų skaičius sumažėjo, tačiau spūsčių problema išlieka. Pasenusiai uostų infrastruktūrai atnaujinti JAV Transporto departamentas skyrė 450 mln. USD dotacijų programą. Taip pat per ateinančias savaites planuojama skirti  papildomai lėšų transporto infrastruktūros projektams, bei parengti valstybinio krovinių vežimo plano gaires, kuriose bus įtraukti atnaujinti reikalavimai atsižvelgiantys į krovinių srautus bei elektroninės prekybos poveikį. JAV administracija siūlo naują vidinės rinkos gamybos iniciatyvą per Eksporto ir importo banką (EXIM), kad būtų finansuojami JAV įsikūrę puslaidininkių, biotechnologijų ir biomedicinos produktų gamintojai, mažos ir atsinaujinančios energijos įmonės.Remiantis naujausiais „Los Angeles Signal“ uosto optimizavimo platformos duomenimis, vidutinis laivų laukimo laikas Los Andželo terminaluose sumažėjo iki 3,1 dienos, kai kurios įstaigos praneša apie nedidelį vėlavimą arba jo visai nėra. Tiekimo grandinės sutrikimai Kinijoje, pagerėjusios sausumos transportavimo paslaugos  ir besitęsiantis krovinių perkėlimas į iki šiol mažiau apkrautus JAV rytinės  įlankos pakrantės uostus laikomos pagrindinėmis spūsčių mažėjimo priežastimis. Tačiau Niujorke įsikūrusios tiekimo grandinės ir krovinių gabenimo platformos „Shifl“ ataskaitoje teigiama, kad pagerėjęs atsargų lygis ir sumažėjusi vartotojų paklausa taip pat galėjo turėti įtakos importo apimčių mažėjimui | [Informacija apie pradedamas vietinės gamybos gaivinimo ir tiekimo grandinių problemų sprendimo programas](https://advocacy.calchamber.com/2022/03/02/u-s-launches-programs-to-combat-supply-chain-problems-spur-manufacturing/) [Informacija apie situaciją JAV uostose](https://theloadstar.com/us-west-coast-port-congestion-starts-to-ease-as-imports-divert-to-the-east/) |  |
|  | Baltųjų rūmų išplatino pranešimą, kur akcentuojama, kad Rusijos karas gali sutrikdyti svarbiausių žemės ūkio prekių tiekimą iš Juodosios jūros regiono, keldamas pavojų pasauliniam apsirūpinimu maistu, ypač pažeidžiamoms Artimųjų Rytų ir Afrikos gyventojų grupėms. JAV, įgyvendindamos iniciatyvą „Pamaitinti ateitį“ ir prisiimdamos įsipareigojimus dėl mitybos, per ateinančius penkerius metus skirs daugiau nei 11 mlrd. USD lėšų  sušvelninti maisto ir trąšų kainų kilimo padarinius. | [JAV Baltųjų rūmų pranešimas apie pagalbos Ukrainai ir aplinkiniams regionams pagalbos paketą](https://www.whitehouse.gov/briefing-room/statements-releases/2022/03/24/fact-sheet-the-biden-administration-announces-new-humanitarian-development-and-democracy-assistance-to-ukraine-and-the-surrounding-region/) |  |
|  | JAV uždraudė žuvies, jūros gėrybių, alkoholinių gėrimų importą iš Rusijos. 2022 m. kovo 11 d. prezidentas Bidenas išleido vykdomąjį įsakymą, kuriuo uždraudžiama į JAV įvežti šiuos Rusijos Federacijos kilmės produktus: žuvį, jūros gėrybes ir jų gaminius; alkoholinius gėrimus ir nepramoninius deimantus. JAV Iždo departamento užsienio turto kontrolės biuras (OFAC) išdavė bendrąją licenciją, pagal kurią leista užbaigti esamus šių prekių importo sandorius iki kovo 25 d. | [JAV taikomos sankcijos Rusijai](https://home.treasury.gov/news/press-releases/jy0650) |  |
| Investicijoms pritraukti į Lietuvą aktuali informacija |
|  | Čikagoje (priemiestyje) registruota gyvybės mokslų milžinė „AbbVie“ įsigijo Belgijos neuromokslų startuolį „Syndesi Therapeutics“, sukūrusį gydymo būdus Alzheimerio ligai gydyti. Sandorio vertė siekia iki 1 mlrd. JAV dolerių. „Syndesi“ padės „AbbVie“ išplėsti savo neurologijos vaistų portfelį, kurį sudaro tokie vaistai kaip „Vraylar“, „Botox Therapeutic“, „Ubrelvy“ ir neseniai išleista „Qulipta“ | [Informacija apie AbbVie įsigijimą](https://www.chicagobusiness.com/health-care/abbvie-buys-neuroscience-startup-1-billion) |  |
|  | Čikaga turi neblogus šansus pasivaržyti dėl infrastruktūros projektų finansavimo iš Joe Biden Infrastruktūros 1 trilijono dolerių plėtros programos. Šaltiniai teigia, kad finansuojami galėtų būti Šiaurės DuSable ežero pakrantės kelio rekonstrukcijos, Čikagos tranzito tarnybos (CTA) metro mėlynosios linijos pratęsimas iki Manheimo kelio, kaip dalis Eisenhower greitkelio (I-90) rekonstrukcijos, iš dalies finansuojamos 75-osios gatvės geležinkelio linijos užbaigimo ir kt. projektai.  | [JAV Transporto departamento informacija](https://www.transportation.gov/briefing-room/president-biden-us-dot-announce-29-billion-bipartisan-infrastructure-law-funding)[Transporto sekretoriaus Pete Buttigieg pasisakymas](https://www.chicagobusiness.com/greg-hinz-politics/pete-buttigieg-says-chicago-eligible-billions-infrastructure-funds)  |  |
|  | Pirmaujanti medicinos įrangos teikėja Mendtronix Inc. praneša apie naujo didžiulio objekto įsigijimą JAV Vakarų pakrantėje, San Diege, Kalifornijoje. Naujai įsigytas 88 000 kv. pėdų objektas apims visas įmones vakarinės pakrantės veiklas, skirtas medicinos prietaisams. Šis žingsnis leis įmonei pasiekti platesnę auditoriją, konsoliduos tris esamas San Diego srities operacijas ir suteiks daugiau galimybių nuolatiniam augimui. | [Informacija apie Mendtronix įsigijimą](https://www.einnews.com/pr_news/566205464/mendtronix-inc-mti-acquires-a-new-west-coast-facility-after-seeing-a-significant-rise-in-client-base) |  |
| Bendra ekonominė informacija |
|  | 2022 m. kovo 15–16 d. vykusiame Federalinio atvirosios rinkos komiteto (FOMC) posėdyje posėdžio dalyviai pateikė savo prognozes apie labiausiai tikėtinus realaus bendrojo vidaus produkto (BVP) augimo, nedarbo lygio ir infliacijos rezultatus kiekvieniems metams nuo 2022 iki 2024 m. ir ilgesniu laikotarpiu. Federalinis rezervų bankas paskelbė, kad padidins palūkanų normas, siekdamas sustabdyti ekonomikos perkaitimą ir sumažinti infliaciją, kuri yra aukščiausia per keturis dešimtmečius. Fed pareigūnai pareiškė, kad jie padidins bazinę federalinių fondų palūkanų normą ketvirtadaliu procentinio punkto iki 0,25–0,5 procento nuo beveik nulio dabar. Teigiama, kad infliacija buvo didelė dėl „didesnio kainų spaudimo“ ir pridūrė, kad karas Ukrainoje ir „susiję įvykiai greičiausiai sukurs papildomą spaudimą infliacijai“, sakoma pranešime. Šis pareiškimas taip pat parodė, kad Fed netrukus gali paskelbti ir įgyvendinti planą sumažinti savo 9 trilijonų dolerių turto portfelį. Praėjusią savaitę centrinis bankas baigė ilgalaikę turto pirkimo skatinimo programą. Naujos prognozės rodo, kad dauguma pareigūnų tikisi, kad iki šių metų pabaigos federalinių fondų palūkanų norma padidės bent iki 1,875%, remiantis 16 pareigūnų mediana, bei iki maždaug 2,75% iki 2023 m. pabaigos, o 2024 m. Tai reiškia, kad šiais metais laukia septyni palūkanų normų padidinimai ketvirčiu procentinio punkto, o kitais metais – dar trys ar keturi. | [FED ekonominės prognozės](https://www.federalreserve.gov/monetarypolicy/fomcprojtable20220316.htm) |  |
|  | JAV Federalinio rezervų banko (FED) pirmininkas Jerome Powell teigia, kad centrinis bankas yra pasirengęs kelti palūkanų normas net pusės procentinio punkto žingsniais, kad sąmoningai sulėtintų ekonomikos augimą, jei nuspręs, kad tokie žingsniai yra pagrįsti infliacijai sumažinti. FED padidino bazinę palūkanų normą ketvirtadaliu procentinio punkto iki 0,25-0,5 proc. ir šiuo metu planuotų (prielaida!) ją kelti iki maždaug 2,75 proc. metinių palūkanų normos metų pabaigoje. Dauguma FED pareigūnų mano, kad neutrali norma, darant prielaidą, kad infliacija yra 2%, turi būti beveik 2,5%. Tačiau J.Powell ne kartą pabrėžė netikrumą, susijusį su esamais (pandemija) ir naujais veiksniais (Rusijos karas Ukrainoje), su kuriais kuriuo susiduria FED pareigūnai, vertindami padėtį. Remiantis FED infliacijos roduklliu, sausio mėn. metinė infliacija pakilo iki 6,1%. Pagrindinė infliacija, neįskaitant maisto ir energijos, pakilo iki 5,2%. Dauguma pareigūnų dabar mano, kad pagrindinė infliacija metų pabaigoje sieks 4,1%. J.Powell teigia, kad infliacijos perspektyvos „labai pablogėjo dar prieš Rusijai įsiveržiant į Ukrainą“, ir perspėjo, kad karo Europoje padariniai ir Vakarų sankcijos Rusijos ekonomikai gali dar labiau sustiprinti tiekimo grandinės sutrikimus ir didinti kainas.  | [FED vadovo komentarai dėl palūkanų normos kėlimo](https://www.wsj.com/articles/powell-says-fed-will-consider-more-aggressive-interest-rate-increases-to-reduce-inflation-11647880218?st=rs6e3ci0h5cz55z&reflink=desktopwebshare_permalink) |  |
|  | Darbo statistikos federalinio biuro duomenimis, JAV š. m. vasario mėn. atkurta 19,6 mln. darbo vietų iš 21 mln., kurios buvo prarastos dėl COVID19 pandemijos. Dvidešimt vienoje valstijoje darbo vietų skaičius jau viršija prieš pandemiją buvusį užimtumo lygį. Iš žemyninių valstijų blogiausia situacija išlieka Niujorko valstijoje, kurioje užimtumo lygis vis dar 4,1 procento mažesnis nei prieš pandemiją. Daugiausia darbo vietų buvo prarasta Niujorko mieste, kuriame šiuo metu vis dar 7 procentais mažiau darbo vietų nei 2020 metų vasario mėnesį. Apklausos rodo, kad Niujorko ekonomikos atsigavimą apsunkina nerimas dėl padidėjusio nusikalstamumo ir prastėjančios gyvenimo kokybės. | [JAV Darbo rinkos tendencijų analizė](https://www.bloomberg.com/news/features/2022-03-21/nyc-jobless-rates-double-u-s-averages-in-struggle-with-post-covid-recovery)[Darbo statistikos biuro COVID19 poveikio darbo rinkai analizė](https://www.bls.gov/opub/btn/volume-11/how-did-employment-change-during-the-covid-19-pandemic.htm) |  |
|  | Gyvenamojo būsto nuomos kainos Niujorko mieste per metus (2021 m. sausis- 2022 m. sausis) vidutiniškai pakilo 33 procentais ir dvigubai viršija bendrąjį JAV nuomos vidurkį. Tai didžiausias nuomos kainos šuolis iš 100 didžiųjų JAV miestų. | [NT nuomos rinkos analizė](https://www.nytimes.com/2022/03/07/nyregion/nyc-rent-surge.html)  |  |
|  | Kovo 17-20 dienomis Niujoke Jacob K. Javits centre vyko turizmo paroda „*New York Travel* & *Adventure Show”.* Parodoje dalyvavo dvi turizmo įmonės iš Lietuvos. UAB „Baltic Holidays“ vadovas prieš parodą apsilankė Generaliniame konsulate Niujorke, pasidalino įžvalgomis dėl Rusijos karo prieš Ukrainą įtakos įvažiuojamajam turizmui Baltijos ir Šiaurės šalių regione. JAV valstybės departamento griežta rekomendacija JAV piliečiams nevykti į Rusiją tiesiogiai atsiliepia ir Baltijos šalių turizmui, nebelieka populiaraus turizmo maršruto Vilnius – Ryga – Talinas – Sankt Peterburgas. Po parodos kovo 23 d. Vašingtone buvo organizuotas Lietuvos turizmo (žydų paveldo ir kultūros) galimybių pristatymas žydų bendruomenei. Lietuvos turizmo atstovų teigimu šiuo metu, norint pritraukti turistus į Lietuvą reikia ieškoti specifinių nišų.  | Konsulato Niujorke ir ambasados Vašingtone informacija |  |
|  | Aukštos naftos ir energijos kainos toliau prisidės prie infliacijos augimo. Prognozuojama, kad reikšmingas JAV ir OPEC šalių gavybos padidėjimas lems naftos kainų mažėjimą ir infliacijos kontrolę tik antroje 2022 m. pusėje. Nors Kalifornijos ekonomika auga, tačiau laisvalaikio ir svetingumo bei turizmo sektoriai vis dar susiduria su popandeminiais iššūkiais dėl vis dar taikomų ribojimų ir darbo iš namų. Prognozuojama, jog Kalifornijos ekonomikos augimą spartins trys pagrindiniai sektoriai - technologijos, logistika ir statyba. O laisvalaikio ir svetingumo bei mažmeninės prekybos užimtumas iki 2024 m. turėtų grįžti į 2019 m. lygį, ir tuomet prognozuojama, kad Kalifornijos ekonomika vėl augs sparčiau nei visos JAV ekonomika. | [Kalifornijos universiteto Andersono verslo mokyklos vertinimas](https://www.prnewswire.com/news-releases/ucla-anderson-forecast-russia-ukraine-war-adds-new-risks-to-us-and-california-economies-301498591.html) |  |
|  | JAV maisto kainų pokyčiai. Nuo 2022 m. sausio iki vasario mėnesio visų maisto produktų kainų indeksas padidėjo 1 proc., o maisto kainos buvo 7,9 proc. didesnės nei 2021 m. vasario mėn. (maisto kainos restoranuose, kavinėse per vasario mėn. augo 0,4 proc., o per metus – 6,8 proc.; maisto kainos maisto pardavimo tinkluose per vasario mėn. augo 1,4 proc., o per metus – 8,6 proc.). Prognozuojama, kad per 2022 metus abiem šioms maisto kategorijoms numatomas papildomas augimas, t.y. nuo 4,5 iki 5,5 proc. (*paukštienos kainoms numatomas augimas 6-7 proc.; kiaušinių – 2,5-3,5 proc.; pieno produktų – 4-5 proc.; duonos gaminių – 3-4 proc.*). | [JAV žemės ūkio departamento duomenys](https://www.ers.usda.gov/data-products/food-price-outlook/summary-findings/) |  |
|  | JAV iniciatyvos trąšų sektoriaus gamybos atsparumui didinti. USDA pranešė, kad ketina skirti 250 mln. USD finansinį paketą, skirtą nepriklausomai ir tvariai amerikietiškų trąšų gamybai taip sprendžiant problemas, susijusias su Rusijos invazija į Ukrainą ir dėl to didėjančia konkurencija trąšų sektoriuje, tiekimo gardinių trūkinėjimu ir taip sumažinti padidėjusias žemės ūkio gamybos išlaidas JAV ūkininkams. USDA ketina atlikti ir papildomus viešus tyrimus dėl sėklų, trąšų ir kitų žemės ūkio gamybos žaliavų įsigijimo mažmeninėje rinkoje. Paramos detalės bus aiškios šią vasarą, o pirminiai paramos išmokėjimai dar šių metų pabaigoje. | [JAV ŽŪ departamento paramos anonsavimas](https://www.usda.gov/media/press-releases/2022/03/11/usda-announces-plans-250-million-investment-support-innovative) |  |

Parengė:

Danas Vaitkevičius, LR ambasados JAV patarėjas danas.vaitkevicius@urm.lt;

Vidmantas Verbickas, generalinio konsulato Čikagoje patarėjas, vidmantas.verbickas@urm.lt;

Paulius Cemnolonskas, generalinio konsulato Niujorke trečiasis sekretorius, paulius.cemnolonskas@urm.lt;

Mantas Zamžickas, komercijos atašė JAV, generalinis konsulatas Los Andžele, mantas.zamzickas@urm.lt

Karolis Anužis, Žemės ūkio ir komercijos atašė, LR ambasada JAV, karolis.anuzis@urm.lt